**.**

**ЗДРАВСТВЕНИ ЦЕНТАР КЊАЖЕВАЦ**

БРОЈ:\_\_\_\_\_\_\_\_\_\_\_

ДАТУМ:\_\_\_\_\_\_\_\_2025.годину

КЊАЖЕВАЦ

На основу члана 192.став 1. тачка (1) Закона о раду (“Сл.гласник РС” бр. 24/2005, 61/2005, 54/2009, 32/2013, 75/2014 и 13/2017-УС), члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе ("Сл.гласник РС” бр.96/19), чл.24. Статута Здравственог центра Књажевац број 8145 од 01.12.2023.године, Кадровског плана за Здравствени центар Књажевац за 2024.годину бр.112-01-86/2024-02 од 05.12.2024.године, дописа Министарства здравља РС и дописа Републичког фонда за здравствено осигурање – Филијала за Зајечарски округ – Зајечар 05- број:450-1331/17-4 од 23.06.2017.године, Здравствени центар Књажевац, ул.4.јули бр.2, расписује

**ЈАВНИ ОГЛАС ЗА ПРИЈЕМ У РАДНИ ОДНОС**

**I**

Оглашава се пријем у радни однос **на ОДРЕЂЕНО ВРЕМЕ, до повратка раднице са породиљског одсуства, са пуним радним временом за следећа радна места**

**ВИША МЕДИЦИНСКА СЕСТРА -ТЕХНИЧАР** – VI с.с.с.

за рад у служби опште хирургије

1 (један) извршиоц

Опис послова:

Планира и пружа ислуге процеса здравствене неге и подршке пацијентима у складу са праксом и стандардима савремене здравствене неге, о чему води прописану медицинску документацију; планира и организује активности које је лекар ординирао у дијагностичко-терапијској листи; обавља сложено медицинске мере код болесника у поступку неге, терапије, дијагностике и рехабилитације; примењује прописану терапију и контролише узимање лекова; врши припрему болесника и асистира лекару при интервенцијама које захтевају већу стручност и вештину, учествује у пријему болесника, визити, посматра пацијента и обавештава лекара о стању пацијента, прати опште стање пацијента, мери и евидентира виталне функције и друге показатеље; спроводи ординирану терапију и реанимацију, прати виталне параметре и региструје их у шок листи, рукује одговарајућим апаратима, контролише све излучевине болесника, даје инфузију, превија и негује постоперативне ране, спроводи оксигену терапију и ради ЕКГ, приопрема материјал и инструменте за рад, узима материјал за анализе, прати болесника на консултативне прегледе, асистира лекару при интервенцијама, припрема простор, медицинску опрему, инструменте и матеијал за рад, узима материјал за анализе, прати болесника на консултативне прегледе, асистира лекару при интервенцијама, припрема простор, медицинску опрему, инструменте и материјал за рад; спроводи мере за спречавање интрахоспиталних инфекција; учествује у набавци потребног материјала; надгледа процес спровођења здравствене неге; учествује у евалуирању процеса и на основу тога разматра наредбе корисника у спровођењу истог; одлаже и уклања медицински отпад на прописан начин; прикупља контролише и врши унос здравствено-статистичких извештаја; прати и врши унос показатеља квалитета здравствене заштите; Обавезан/на је на хуман однос према пацијентима и професионалан и коректан однос према повереном послу и сарадницима; обававља и друге послове по налогу главне сестре и начелника одељења, за свој рад непосредно је одговоран/на главној сестри и начелнику одељења.

Обавља и друге послове који су сродни са предвиђеним пословима у складу са законом, подзаконским актима и општим актима здравствене установе.

**II**

Оглашава се пријем у радни однос **на ОДРЕЂЕНО ВРЕМЕ , у трајању од шест месеци са пробним радом у трајању од 3 месеца, са пуним радним временом за следећа радна места**

**ДОМАР/МАЈСТОР ОДРЖАВАЊА** – средња школа –

1 (један) извршиоц

Опис посла:

Општи опис посла:

* обавља свакодневне прегледе објекта, врши контролу исправности инсталација противпожарних система и инвентара;
* врши водоинсталатерске/електричарске/браварске/столарске/послове ложача и др. радове;
* припрема објекате, опрему и инсталације за рад;
* обавештава надлежне службе о уоченим неправилностима у објекту или већим кавровима на ситемима и инсталацијама;
* пушта опрему или постројења у оперативни рад и зауставља на крају оперативног рада или у случају поремећаја или квара;
* прати параметре рада и подешава опрему и постројење;
* рукује постројењима у котларници;
* обавља редовне прегледе објеката, опреме, постројења и инсталација, према плану одржавања.

**III**

Услови за заснивање радног односа су општи услови за заснивање радног односа утврђени Законом о раду (“Сл.гласник РС” бр. 24/2005, 61/2005, 54/2009, 32/2013, 75/2014 и 13/2017-УС) и посебним прописима везаним за јавне службе из области здравствене заштите:

Услови за обављање послова и радних задатака за вишу медицинску сестру техничара из тачке Iогласа:

* завршену вишу медицинску школу VI степен стручне спреме виша медицинска сестра-техничар;
* положен стручни испит за вишу медицинску сестру техничара;
* поседовање дозволе/лиценце за рад (односно доказа о упису у именик надлежне коморе);
* потпуна психичка и физичка способност за обављање послова и радних задатака;

Услови за обављање послова и радних задатака домара/мајстора одржавања из тачке II огласа:

* завршену средњу школуIII или IV степен стручне спреме ;
* положен стручни испит за рад са судовима под притиском (за послове руковања постројењем у котларници);
* потпуна психичка и физичка способност за обављање послова и радних задатака;

**IV**

Критеријуми за избор кандидата из тачке I су:

 1. просечна оцена током школовања - максимално 20 бодова

 на вишој Медицинској школи

2. дужина чекања на запослење код НСЗ

 (након положеног стручног испита на

 пословима здравствене заштите) - максимално 5 бодова

3. искуство у струци – (подразумева

 волонтерски рад у Здравственом центру

 Књажевац након положеног стручног

 испита на пословима здравствене заштите) - максимално 20 бодова

4. оцена рада у ЗЦ Књажевац подразумева

 оцену коју даје начелник, односно шеф

 службе за радно ангажовање у ЗЦ Књажевац

 након положеног стручног испита

 на пословима здравствене заштите) - максимално 5 бодова

5. оцена на тесту - максимално 30 бодова

6. оцена на разговору - максимално 20 бодова

**V**

1. дужина чекања на запослење код НС - максимално 30 бодова

2. искуство у струци – (подразумева

 волонтерски рад у Здравственом центру

 Књажевац) - максимално 20 бодова

3. оцена рада у ЗЦ Књажевац подразумева

 оцену коју даје начелник, односно шеф

 службе за радно ангажовање у ЗЦ Књажевац ) - максимално 10 бодова

4. оцена на разговору - максимално 40 бодова

**VI**

За посао из тачке I огласа, заинтересовани кандидати подносе:

**У оригиналу**:

1. потпуну личну и радну биографију са адресом, контакт телефоном, (е-маил адресом) и изјавом да се против њих не води кривични поступак

и

 **У овереној фотокопији** следећа документа: (**ОВЕРА ФОТОКОПИЈЕ НЕ СМЕ БИТИ СТАРИЈА ОД 6 МЕСЕЦИ):**

1.диплому / уверење и сведочанства (за све године) о завршеној вишој медицинској школи звање виша медицинска сестра техничар;

2.уверење о положеном стручном испиту;

3.дозволу за рад – лиценцу издату од надлежног органа (ако је кандидат из радног односа) или Решење о упису у комору (ако кандидат није у радном односу);

4.извод из матичне књиге рођених;

5.извод из матичне књиге венчаних (уколико су дипломе или уверења издати на девојачко презиме);

6.уверење о држављанству;

7.фотокопију личне карте или очитане податке са личне карте (уколико је чипована);

8.фотокопију радне књижице уколико радник поседује исту;

9. фотокопије уговора као доказ искуства у струци (подразумева волонтерско ангажовање у Здравственом центру Књажевац након положеног стручног испита на пословима здравствене заштите).

10. потврду Националне службе за запошљавање као доказ дужине чекања на запослење.

**VII**

За посао из тачке **II** огласа, заинтересовани кандидати подносе:

**У оригиналу**:

1. потпуну личну и радну биографију са адресом, контакт телефоном, (е-маил адресом) и изјавом да се против њих не води кривични поступак

и

 **У овереној фотокопији** следећа документа: (**ОВЕРА ФОТОКОПИЈЕ НЕ СМЕ БИТИ СТАРИЈА ОД 6 МЕСЕЦИ):**

1.диплому о завршеној средњој школи;

2. диплому о положеном стручном испиту за рад са судовима под притиском (за послове руковања постројењем у котларници);

3.извод из матичне књиге рођених;

4.извод из матичне књиге венчаних (уколико су дипломе или уверења издати на девојачко презиме);

5.уверење о држављанству;

6.фотокопију личне карте или очитане податке са личне карте (уколико је чипована);

7.фотокопију радне књижице уколико радник поседује исту;

8. фотокопије уговора као доказ искуства у струци (подразумева волонтерско ангажовање у Здравственом центру Књажевац).

9. потврду Националне службе за запошљавање као доказ дужине чекања на запослење

**VIII**

Кандидат који одлуком директора буде изабран за пријем у радни однос, пре потписивања Уговора о раду, биће дужан да достави у року од 15 дана:

- лекарско уверење као доказ о здравственој способности за послове за које се заснива радни однос,

- уверење да кандидат није осуђиван (уверење издаје МУП), не старије од 6 месеци,

- уверење да се против кандидата не води истрага и кривични поступак (уверење издаје суд) не старије од 6 месеци.

Уколико изабрани кандидат не достави горе наведене документе у захтеваном року, са њим се неће засновати радни однос

**IX**

Решењем директора биће формирана Комисија која ће на основу увида у приспелу документацију пријављених кандидата рангирати, вишу медицинску сестру техничара на основу критеријума из тачке IV подтачка 1. до 3. а медицинске сестре техничаре на основу критеријума из тачке V подтачка 1. до 3. ове одлуке, примењујући пропорционалну методу бодовања где ће кандидат који има најбоље показатеље-параметре остварити максималан број бодова а сви остали пропорционално мање бодова у односу на кандидата са највише бодова. Критеријум из тачке IV подтачке 4 и тачке V подтачка 4, бодоваће начелници односно шефови служби у ЗЦ Књажевац у којима је кандидат био радно ангажован.

Кандидати који су се јавили на оглас, испуњавају услове из огласа и буду ушли у ужи избор од 5 најбоље рангираних кандидата после спроведеног бодовања од стране комисије и начелника односно шефова служби у ЗЦ Књажевац, биће позвани да ураде тест и са њима ће се обавити стручни разговор. О тесту и разговору са кандидатом обавезно се сачињава записник

Коначну одлуку о избору кандидата који ће бити примљени у радни однос доноси директор на основу извештаја Комисије, оцене-бодовања начелника односно шефова служби у ЗЦ Књажевац и оцене-бодова које кандидат добије на тесту и разговору.

**X**

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за опште правне и кадровске послове Здравственог центра Књажевац.

У овом огласу користи се мушки граматички род, с тим да се односи на особе мушког и женског рода, без дискриминације.

**XI**

Оглас се објављује на wеб страници Министарства здравља РС ([*www.zdravlje.gov.rs*](http://www.zdravlje.gov.rs/)) и Здравственог центра Књажевац и огласној табли Здравственог центра Књажевац и Националне службе за запошљавање.

<Рок за подношење пријава је***15 (петнаест) дана***од дана објављивања огласа на wеб страници Министарства здравља РС ([*www.zdravlje.gov.rs*](http://www.zdravlje.gov.rs/))

Неблаговремене, непотпуне и непотписане пријаве, као и пријаве са непотпуном и неодговарајућом документацијом, неће се разматрати.

Рок у коме кандидат мора бити обавештен о избору не може бити дужи од 30 дана од дана истека рока за пријаву кандидата.

Приложена конкурсна документација неће се враћати кандидатима.

Пријаве на оглас могу се поднети лично или послати препорученом  поштом на адресу Здравственог центра Књажевац, ул. 4. јули бр.2, 19350 Књажевац, (Одељење за опште правне и кадровске послове Здравственог центра Књажевац) са назнаком: Пријава на оглас за пријем у радни однос (прецизно навести за које радно место) за радно место више медицинске сестре техничара или домара/мајстора одржавања.

**В.Д. Директора Здравственог центра Књажевац**

 **Др Андријана Тошић**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**